b"\n_START_ARTICLE_\nBitinija\n_START_SECTION_\nGeografija\n_START_PARAGRAPH_\nKeletas svarbi\xc5\xb3 miest\xc5\xb3 buvo ant derling\xc5\xb3 Proponto (dabar Marmuro j\xc5\xabra) krant\xc5\xb3: Nikomedija, Chalkedonas, Cijus, Apam\xc4\x97ja. Bitinijai priklauso Nik\xc4\x97jos sritis, garsi Nik\xc4\x97jos credo. Svarbiausi miestai buvo Nikomedija ir Nik\xc4\x97ja, var\xc5\xbe\xc4\x99si d\xc4\x97l sostin\xc4\x97s vardo._NEWLINE_Pagal Strabon\xc4\x85, Bitinija t\xc4\x99s\xc4\x97si rytuose iki Sangarijaus up\xc4\x97s (dabar Sakarija), bet labiau paplit\xc4\x99s dalinimas nut\xc4\x99sia j\xc4\x85 iki Partenijaus, skirian\xc4\x8dios j\xc4\x85 nuo Paflagonijos, taip Bitinijai priskiriant mariandyn\xc5\xb3 teritorijas. Vakaruose ir pietvakariuose nuo Mysijos skiria Rindako up\xc4\x97, o pietuose ribojasi su Frygija, Epiktetu, Galatija._NEWLINE_Bitinij\xc4\x85 sudar\xc4\x97 kalnai ir mi\xc5\xa1kai, bet tur\xc4\x97jo ir sl\xc4\x97ni\xc5\xb3 bei derling\xc5\xb3 paj\xc5\xabrio krant\xc5\xb3. Svarbiausias kalnynas Mysijos Olimpas (2300 m), kurio vir\xc5\xa1\xc5\xabn\xc4\x97s matomos net i\xc5\xa1 Stambulo (u\xc5\xbe 113 km). Jos padengtos sniegu did\xc5\xbei\xc4\x85j\xc4\x85 met\xc5\xb3 dal\xc4\xaf. Kalnynas rytuose t\xc4\x99siasi apie 160\xc2\xa0km nuo Sakarijos iki Paflagonijos. \xc5\xa0is kalnynas yra Anatolijos plok\xc5\xa1\xc4\x8diakalnio riba. Platus kelias \xc4\xaf vakarus iki Bosporo per kalvotas ir mi\xc5\xa1kingas vietas (turki\xc5\xa1kai A\xc4\x9fa\xc3\xa7 Denizi 'med\xc5\xbei\xc5\xb3 vandenynas'). Vakarinis krantas \xc4\xafr\xc4\x97\xc5\xbetas dviej\xc5\xb3 gili\xc5\xb3 \xc4\xaflank\xc5\xb3, \xc5\xa1iaurin\xc4\x97s Izmito \xc4\xaflankos (senov\xc4\x97je Astako \xc4\xaflanka) \xc4\xaflendanti 65-80\xc2\xa0km \xc4\xaf \xc5\xbeemyn\xc4\x85 iki Izmito (senov\xc4\x97je Nikomedija), atskirta 40\xc2\xa0km s\xc4\x85siauriu nuo Juodosios j\xc5\xabros. Antoji, pietin\xc4\x97, Mudanijos ar Gemliko \xc4\xaflanka (Cijaus \xc4\xaflanka), apie 40\xc2\xa0km ilgio. \xc4\xaelankos tolimiausiam gale yra Gemliko miestas (senov\xc4\x97je Cijus) sl\xc4\x97nio prad\xc5\xbeioje, o tas sl\xc4\x97nis siejas su Izniko e\xc5\xbeeru, ant kurio kranto buvo Nic\xc4\x97ja.\n_START_SECTION_\nPrie\xc5\xa1 Bitinijos karalyst\xc4\x99\n_START_PARAGRAPH_\nPagal senov\xc4\x97s autorius (Herodotas, Ksenofonas ir kiti), bitinai kil\xc4\x99 i\xc5\xa1 trak\xc5\xb3 genties. Yra paliudyta, kad Trakijoje buvo tin\xc5\xb3 gentis ir dvi artimos bitin\xc5\xb3 ir tin\xc5\xb3 gentys tuo pat metu apsistojo gretimose Azijos srityse, i\xc5\xa1 kur buvo i\xc5\xa1varytos ar pavergtos mys\xc5\xb3, kaukon\xc5\xb3 ir kit\xc5\xb3 ma\xc5\xbe\xc5\xb3 gen\xc4\x8di\xc5\xb3, i\xc5\xa1liko tik mariandynai \xc5\xa1iaur\xc4\x97s rytuose. Herodotas mini tinus ir bitinus gyvenant \xc5\xa1alia, bet ilgainiui pastarieji tapo svarbesni ir dav\xc4\x97 \xc5\xa1aliai vard\xc4\x85. Jie buvo Krezo prijungti prie Lydijos karalyst\xc4\x97s, kuri buvo u\xc5\xbekariauta Persijos (546 m. pr. m. e.) ir buvo priskirti Frygijos satrapui, sudaryto i\xc5\xa1 vis\xc5\xb3 \xc5\xa1ali\xc5\xb3 prie Helesponto ir Bosporo."